**Vaiņodes novada pašvaldības izglītības iestāžu izglītojamo un pedagogu**

**sasniegumu izvērtēšanas un apbalvošanas**

**NOLIKUMS**

APSTIPRINĀTS:
ar 2018.gada 23. janvāra

Vaiņodes novada domes lēmumu

(Protokols Nr 2. 15. p.)

*Izdots saskaņā ar likuma „Par pašvaldībām"*

 *41.panta pirmās daļas 2.punktu*

1. **VISPĀRĪGIE NOTEIKUMI**
2. Nolikums nosaka kārtību, kādā izvērtējami izglītības iestāžu izglītojamo un pedagogu sasniegumi un tiek organizēta apbalvošana par izciliem sasniegumiem valsts un starptautiska mēroga mācību priekšmetu olimpiādēs, skolēnu zinātniski pētniecisko darbu lasījumos, profesionālās ievirzes un interešu izglītības skatēs un konkursos, sporta sacensībās.
3. Nolikums nosaka apbalvošanas kārtību, naudas balvu apmērus pēc nodokļu nomaksas un finansēšanas avotus.
4. Nolikuma mērķis ir veicināt Vaiņodes novada izglītības iestāžu izglītojamo kvalitatīvu zināšanu un prasmju apguvi, mērķtiecīgu izaugsmi un konkurētspēju, akcentējot mācību darbības nozīmīgumu un motivēt pedagogus papildus darbam ar izglītojamiem, lai iegūtu augstus darba sasniegumus mācību un ārpusstundu darbā.
5. Izglītojamo un pedagogu apbalvošanas balvu fondu veido:
	1. novada pašvaldības budžeta līdzekļi, kuri tiek plānoti ikgadējā novada pašvaldības izglītības vadības budžeta tāmē;
	2. juridisko un fizisko personu ziedotie līdzekļi.
6. **SASNIEGUMU IZVĒRTĒŠANAS UN APBALVOŠANAS KĀRTĪBA**
7. Vaiņodes novada izglītojamo un pedagogu sasniegumus vērtē attiecīgā mācību gada noslēgumā.
8. Izglītojamo un pedagogu izvirzīšanu apbalvošanai par panākumiem starptautiska mēroga olimpiādēs, konkursos, sacensībās veic pašvaldības izglītības iestāžu vadītāji uzreiz pēc rezultātu saņemšanas, iesniedzot pamatotu pieteikumu apbalvojuma piešķiršanai un novada pašvaldības dome pieņem atsevišķu lēmumu par apbalvošanu.
9. Izglītības iestāžu pieteikumu izvērtēšanu Goda diplomu un naudas balvu pasniegšanai līdz kārtējā gada 30. maijam veic Sociālo, izglītības un kultūras jautājumu komiteja (turpmāk-komiteja)
10. Izglītības iestāžu pieteikumus Pateicību pasniegšanai līdz kārtējā gada 25.maijam saskaņo izglītības iestādes vadītājs.
11. Par rezultātiem, kas nav bijuši zināmi līdz kārtējā gada 1.maijam, izglītības iestāžu vadītāji var iesniegt papildus pieteikumu līdz kārtējā gada 1. jūnijam
12. Informāciju par mācību plānā noteiktajos mācību priekšmetos iegūto gada atzīmju vidējo vērtību un neattaisnotajiem kavējumiem izglītības vadītājs iegūst no mykoob, e-klases 2 dienas pirms mācību gada beigām.
13. Ja izglītojamais ieguvis vairākas godalgotas vietas dažādās olimpiādēs, konkursos, sacensībās, naudas balvu apmēru summē un izmaksā nolikumā noteikto balvu apmēru kopsummā, ņemot vērā šādus ierobežojumus:
	1. par vairākiem sasniegumiem vienas olimpiādes, konkursa dažādos līmeņos izmaksā tikai augstākajā līmenī paredzēto apbalvojumu;
	2. par vairākiem sasniegumiem vienas jomas konkursos (folklora, Mazpulki u.c) vai līdzīgu sporta disciplīnu (piemēram, vieglatlētikā u.c.) sacensībās, izmaksā tikai nolikumā paredzēto vienu augstāko apbalvojumu.
14. Ja pedagogs ar labiem rezultātiem sagatavojis olimpiādēm, konkursiem, sacensībām vairākus izglītojamos vai kolektīvus, naudas balvu apmēru summē un izmaksā nolikumā noteikto balvu apmēru kopsummā, ņemot vērā šādus ierobežojumus:
	1. naudas balvas kopējais apmērs vienam apbalvojamajam nepārsniedz 150 EUR;
	2. ja izglītojamo olimpiādei vai zinātniski pētniecisko darbu konferencei, konkursam, sacensībām ir gatavojuši vairāki pedagogi, iegūtās naudas balvas summu sadala uz skolotāju skaitu.
15. Naudas balvas tiek piešķirtas iedalītā budžeta ietvaros. Ja iedalītā budžeta ietvaros finansējums nav pietiekošs visu naudas balvu izmaksai, tad naudas balvu summas tiek proporcionāli samazinātas, izņemot 21.punktā noteikto.
16. Galīgo lēmumu par naudas balvu apmēriem komiteja pieņem līdz kārtējā gada maija beigām izglītības vadītājs sagatavo un iesniedz rīkojuma projektu Vaiņodes novada pašvaldības domes priekšsēdētājam par izglītojamo un pedagogu apbalvošanu ar Goda diplomiem un naudas balvām.
17. Ielūgumus uz svinīgo pieņemšanu pie Vaiņodes novada pašvaldības domes priekšsēdētājs, pamatojoties uz komitejas lēmumiem un gada atzīmju vidējo vērtību, sagatavo izglītības iestādes vadītājs.
18. Balvu pasniegšana:
	1. Goda diplomus un naudas balvas pasniedz ikgadējā svinīgā pieņemšanā pie Vaiņodes novada pašvaldības domes priekšsēdētāja mācību gada beigās.
	2. Pateicības pasniedz Vaiņodes novada pašvaldības pārstāvis mācību gada noslēguma pasākumā skolā vai novada domē.
19. Informācija par personām, kuras saņēmušas Goda diplomus, ievietojama Vaiņodes novada pašvaldības mājas lapā un publicējama laikrakstā  „Vaiņodes novada vēstis”.
20. **APBALVOŠANA AR GODA DIPLOMIEM UN NAUDAS BALVĀM**
21. Par panākumiem Latvijas skolēnu zinātniski pētniecisko darbu lasījumos katram izglītojamajam piešķir Goda diplomu un naudas balvu:
	1. par pirmās pakāpes diplomu valstī – līdz 40 EUR;
	2. par otrās pakāpes diplomu valstī līdz 35 EUR;
	3. par trešās pakāpes diplomu valstī – līdz 30 EUR.

19. Par individuāliem panākumiem Valsts izglītības satura centra (turpmāk VISC) organizētajās valsts mācību priekšmetu olimpiādēs, valsts atklātajās olimpiādēs katram izglītojamajam piešķir Goda diplomu un naudas balvu:

 19.1. par 1.vietu – līdz 40 EUR;

19.2. par 2.vietu – līdz 35 EUR;

19.3. par 3.vietu – līdz 30 EUR;

19.4. par Atzinību – līdz 25 EUR.

20. Par individuāliem panākumiem profesionālās ievirzes izglītības valsts un starptautiskos konkursos mākslā un profesionālās ievirzes valsts un starptautisko konkursu finālā mūzikā katram izglītojamajam piešķir Goda diplomu un naudas balvu:

 20.1. par 1.vietu – līdz 40 EUR;

 20.2. par 2.vietu – līdz 35 EUR;

 20.3. par 3.vietu – līdz 30 EUR;

 20.4. par Atzinību – līdz 25 EUR.

21. Par kolektīva panākumiem profesionālās ievirzes valsts un starptautiskos konkursu finālos mūzikā katram izglītojamajam piešķir novada Goda diplomu un naudas balvu:

 21.1. par 1.vietu – līdz 7 EUR;

 21.2. par 2.vietu – līdz 6 EUR;

 21.3. par 3.vietu – līdz 5 EUR.

22 Par individuāliem panākumiem (1.vieta vai 1.pakāpes diploms) VISC organizētos interešu izglītības konkursos valstī, katram izglītojamajam piešķir Goda diplomu un naudas balvu- līdz 15 EUR .

23. Par panākumiem interešu izglītības kolektīvu (folkloras kopas, ansambļi, kori u.c.) konkursos valstī (1.pakāpes diploms) katram izglītojamajam piešķir Goda diplomu un naudas balvu - līdz 7 EUR.

24. Par sasniegumiem Mazpulku goda nominācijas konkursā apbalvo ar Goda diplomu, finansē un pasniedz naudas balvu – individuāli EUR 15.00, grupas līdz EUR 7.00 katram.

25. Par individuāliem izglītojamo sasniegumiem Latvijas Jaunatnes olimpiādē un Latvijas čempionātos apbalvo ar Goda diplomu un naudas balvu:

 25.1. par 1.vietu – līdz 40 EUR;

 25.2. par 2.vietu – līdz 35 EUR;

 5.3. par 3.vietu – līdz 30 EUR.

26. Par komandas panākumiem valsts līmeņa sporta sacensībās, Latvijas čempionātos, Latvijas Jaunatnes olimpiādē un Latvijas Speciālajā olimpiādē katram izglītojamajam piešķir Goda diplomu un naudas balvu šādos apmēros:

26.1. par 1.vietu – līdz 7 EUR;

26.2. par 2.vietu – līdz 6 EUR;

26.3. par 3.vietu – līdz 5 EUR.

1. **PEDAGOGU APBALVOŠANA**

27. Pedagogiem, kuru izglītojamie individuāli guvuši panākumus VISC organizēto valsts mācību priekšmetu olimpiādēs, skolēnu zinātniski pētniecisko darbu lasījumos, valsts profesionālās ievirzes izglītības konkursos, valsts interešu izglītības konkursos un sporta sacensībās piešķir Pateic un naudas balvu dubultā izglītojamā naudas balvas apmērā.

28. Pedagogiem, kuru izglītojamo kolektīvi guvuši panākumus kolektīvu konkursos un komandu sporta sacensībās valsts mērogā, piešķir Goda diplomu un naudas balvu pieckāršā izglītojamā naudas balvas apmērā.

29. Mazpulku vadītājiem, kuru mazpulcēni guvuši sasniegumus Mazpulku goda nominācijas konkursā piešķir Goda diplomu un naudas balvu pieckāršā izglītojamā naudas balvas apmērā.

30. Pedagogiem, kuru izglītojamie apbalvoti ar Pateicībām, tiek piešķirta Pateicība.

1. **NOBEIGUMA NOTEIKUMI**

31. Rezultātu protokoli nepieciešamības gadījumā pieejami izglītības iestādēs.

32. Nolikums stājas spēkā ar Vaiņodes novada pašvaldības domes 2018.gada 23. janvāra sēdes protokola parakstīšanas brīdi.

33. Ar šī nolikuma spēkā stāšanās spēku zaudē Vaiņodes novada pašvaldības domes 2017.gada 25. maija sēdes nolikums “Vaiņodes novada pašvaldības izglītības iestāžu izglītojamo un pedagogu sasniegumu izvērtēšanas un apbalvošanas nolikums”.

Pašvaldības domes priekšsēdētājs V. Jansons

1.pielikums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **pieteikums**

(izglītības iestādes nosaukums)

**izglītojamo un viņu pedagogu apbalvošanai**

|  |  |  |  |  |  |
| --- | --- | --- | --- | --- | --- |
| Nr.p.k. | Izglītojamā vārds un uzvārds | Olimpiāde, konkurss, sacensības | Sasniegumi | Pedagoga vārds un uzvārds | Nolikuma punkts |
|  |  |  |  |  |  |
|  |  |  |  |  |  |
|  |  |  |  |  |  |